Güllərim (mahnı)

Güllərim — sözləri Nəbi Xəzriyə, musiqisi Arif Məlikova aid Azərbaycan mahnısı. Mahnının ilk ifaçısı Zeynəb Xanlarovadır. Sonralar mahnı Nisə Qasımova və Brilliant Dadaşovanın ifasında da özünəməxsus məşhurluq qazanıb.

 Yaranma tarixi 
1974-cü ildə Azərbaycan Dövlət Akademik Milli Dram Teatrında Nəbi Xəzrinin "Əks-səda" pyesi hazırlanır. Tamaşanın quruluşçu rejissoru Əşrəf Quliyev, bəstəkarı isə Arif Məlikov olur. Əsərin məzmununa görə qəhrəmanlardan biri – taleyi gətirməmiş Çinarə Bakıda xəstəxanada müalicə alarkən öz hisslərini, həyatındakı gərgin məqamları ifadə edən bir mahnı oxumalıdır. Mahnının adı isə "Güllərim"dir. Mahnın oxunması, bəstəkar Arif Məlikovun seçimi ilə Zeynəb Xanlarovaya həvalə edilir.

Mahnı işlənib hazırlandıqdan sonra lent yazısının bir nüsxəsi Azərbaycan Radiosuna təhvil verilir, bir nüsxəsi də tamaşada istifadə edilmək üçün teatra göndərilir. Lakin tamaşada həmin yazıdan istifadə olunmur. Yaradıcı heyət, tamaşada bu mahnını Çinarə rolunun ifaçısı – gənc aktrisa Sevil Xəlilovanın özü tərəfindən ifa edilməsini təklif edir. Sonralar aktrisa Sevil Xəlilova etiraf edib ki, radioda bu mahnını Zeynəb Xanlarovanın ifasında eşidərkən qəribə hisslər keçirirmiş.

 Haqqında deyilənlər 

 Sözləri 
 Vida ömrün qışına,
 Güllər yağsın başına,
 Batım gül yağışına.

Nəqərat:
 Töksün leysan güllərim,
 Əlvan-əlvan güllərim,
 Şirin sözlü güllərim,
 Mavi gözlü güllərim.

 Ləklərdən güllər aşır,
 Güllər yanır, alışır,
 Güllər nədən danışır?..

 İstinadlar 

Kateqoriya:Azərbaycan mahnıları
Kateqoriya:Arif Məlikovun əsərləri
Kateqoriya:Çiçəklər haqqında mahnılar